Številka: 478-259/2023/22 (164-08)

Datum: 15. 11. 2023

Republika Slovenija, Ministrstvo za notranje zadeve, Štefanova ulica 2, 1501 Ljubljana (v nadaljevanju: MNZ) na podlagi 52. člena v povezavi s 77. členom in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO RABLJENEGA MOBILNEGA TELEFONA**

**PO METODI NEPOSREDNE POGODBE**

1. **Naziv in sedež upravljavca stvarnega premoženja:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Predmet prodaje:**

Rabljeni mobilni telefon Samsung Galaxy A80, leto nabave 2020, 128 GB (v nadaljevanju: mobilni telefon).

1. **Najnižja ponudbena cena:**

Najnižja ponudbena cena znaša 100,00 EUR. V ceno ni vštet 22% davek na dodano vrednost, ki ga plača kupec.

V kolikor bo v roku prispelo več enakih ponudb, bo prodajalec izvedel dodatna pogajanja z namenom višanja cene.

Cena in drugi elementi ponudbe, ponujeni na pogajanjih, so zavezujoči.

1. **Rok za prejem ponudbe:**

Ponudnik mora ponudbo poslati **najkasneje do 8. 12. 2023 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 8. 12. 2023 do 15.00 ure.**

1. **Oblika in pogoji za oddajo ponudbe:**

Ponudbena cena za nakup mobilnega telefona mora biti izražena v EUR.

Ponudniki ponudbi priložijo:

* izpolnjena in lastnoročno podpisana obrazca: Obrazec št. 1 in Obrazec št. 2, ki sta prilogi te objave,
* kopijo osebnega dokumenta (osebna izkaznica ali potni list: velja za fizične osebe in s.p.).

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP MOBILNEGA TELEFONA«

Številka zadeve: 478-259/2023 (164-08)

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 8 (osem) dni po zaključenem zbiranju ponudb.

Prodajalec bo upošteval le ponudbe, ki bodo enake ali višje od ponudbene cene za mobilni telefon, pripravljene v skladu z navodili iz te objave, bodo izpolnjevale vse zahtevane pogoje in v katerih bosta priložena v celoti izpolnjena Obrazec št. 1 in Obrazec št. 2. V nasprotnem primeru bo ponudba izločena.

1. **Sklenitev pogodbe:**

Prodajna pogodba bo sklenjena s tistim ponudnikom (v nadaljevanju: kupec), ki bo ponudil najvišjo ceno za mobilni telefon.

Mobilni telefon je naprodaj po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Vse stroške v zvezi s pogodbo: davek na dodano vrednost ter morebitne druge stroške, ki bi nastali v zvezi s prodajo, poravna kupec.

Kupec je dolžan v roku 15 dni po pozivu prodajalca skleniti prodajno pogodbo.

Prodajalec izroči kupcu mobilni telefon v last in posest po sklenitvi prodajne pogodbe, kupec pa ga je dolžan prevzeti v roku 15 dni od plačila celotne. S tem dnem preidejo vsi stroški in riziki v zvezi z mobilnim telefonom na kupca.

Prodajalec si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje.

1. **Način in rok plačila kupnine:**

Kupec poravna kupnino na podlagi izstavljenega računa prodajalca, in sicer najkasneje v roku 20 dni od izstavitve računa. Plačilo celotne kupnine v navedenem roku je bistvena sestavina pravnega posla.

1. **Informacije o predmetu prodaje:**

Mojca Pleško Grah, telefon številka 01 428 47 23, elektronski poštni naslov: mojca.plesko-grah@gov.si.

Nika Lošić Ošlak

vršilka dolžnosti generalnega direktorja

Direktorata za logistiko